# Domee Shi

Domee Shi (/ˈdoʊmi/; xinès simplificat: 石之予, pinyin: Shí Zhīyú; Chongqing, Sichuan, 8 de setembre de 1989) és una animadora, directora i guionista xinesa-canadenca. Des del 2011 treballa per a Pixar, contribuint com a dibuixant de guions il·lustrats per a diverses pel·lícules com Del revés (2015), Els increïbles 2 (2018) o Toy Story 4 (2019). Shi va dirigir el curtmetratge Bao el 2018 i el llargmetratge Red el 2022, convertint-se en la primera dona a dirigir un curtmetratge i després en la primera dona amb crèdits de director únic en un llargmetratge per a Pixar. Bao va guanyar un Oscar al millor curtmetratge d'animació a la 91a edició dels Premis de l'Acadèmia i va obtenir nominacions als 43è Premis Annie, als International Online Cinema Awards i al Festival de Cinema de Tribeca.

## Primers anys

Shi va néixer l'any 1989 a Chongqing, llavors capital de la província de Sichuan, i quan tenia dos anys la seva família va emigrar al Canadà. Va passar sis mesos a Terranova abans de traslladar-se a Toronto. El seu pare, que havia estat professor universitari de belles arts i pintor de paisatges a la Xina, la va influir en el coneixement de les arts. Shi explica que es va inspirar en la personalitat de la seva mare quan va dirigir Bao. Com ella mateixa recorda, "La meva mare xinesa sempre s'assegurava que mai no m'allunyés massa lluny, que estigués fora de perill". Durant la seva infància, Shi va veure moltes pel·lícules de l'Studio Ghibli i Disney, que la van introduir al cinema i l'animació asiàtics.
Quan era estudiant de secundària, Shi mirava anime, llegia manga i va ser la vicepresidenta del club d'anime del seu institut. Es va unir a comunitats d'art en línia i va penjar les seves obres de fan art a la comunitat en línia DeviantArt. Aquesta primera exposició dins d'un entorn de persones afins la va ajudar a establir una xarxa amb altres artistes. "Podria seguir artistes i els podria enviar per correu electrònic. Abans, havíeu d'estar a Califòrnia o conèixer un noi que fos amic d'aquest altre noi que treballava a Disney o alguna cosa així", va dir Shi. Aquesta experiència la va animar a matricular-se al Sheridan College de Toronto per a la seva educació postsecundària.
A Sheridan, Shi va estudiar animació i es va graduar l'any 2011. Durant el seu segon any a Sheridan es va inscriure a un curs impartit per Nancy Beiman. Duranta el seu darrer any a Sheridan va crear un curtmetratge com a tasca acadèmica. L'any 2009, va fer les pràctiques de clean-up artist, intercaladora, dibuixant de guions il·lustrats i animació a l'estudi Chuck Gammage Animation de Toronto.

## Carrera

Després de graduar-se, Shi va treballar breument com a professora de dibuixos animats amb èmfasi en el disseny de personatges i la creació de còmics. L'any 2011 va acceptar unes pràctiques de tres mesos a Pixar com a dibuixant d'storyboards. Aquest va ser el seu segon intent, després d'haver estat rebutjada inicialment per l'estudi d'animació i altres estudis, com Disney o DreamWorks. Shi va escriure una sèrie de còmics web animats titulada My Food Fantasies el 2014, en què va dibuixar situacions extravagants relacionades amb el menjar. Més tard, Shi va dir que va desenvolupar el seu interès per escriure històries sobre menjar mentre feia My Food Fantasies. El primer llargmetratge en què va treballar amb Pixar va ser Inside Out (2015), en el qual va exercir de dibuixant d'storyboards. Després de treballar breument a The Good Dinosaur, Shi va començar a treballar a Toy Story 4 el 2015. També va dibuixar guions per a la pel·lícula del 2018 Els increïbles 2, on va treballar en una seqüència amb els personatges Jack-Jack i Edna Mode.

### Direcció

Shi va desenvolupar el curtmetratge Bao es va desenvolupar com un projecte secundari abans i durant el treball a temps complet a Inside Out. Finalment va presentar Bao, juntament amb altres dos projectes, al seu mentor, Pete Docter, i a Pixar per demanar suport. Bao va ser aprovat el 2015, fent de Shi la primera dona a dirigir un curtmetratge per a l'estudi. El curt, de vuit minuts, va debutar al Festival de Cinema de Tribeca del 2018, on va precedir Els Increïbles 2 als cinemes. Shi va guanyar l'Oscar al millor curtmetratge d'animació del 2019 per Bao.
A finals de 2018, Shi va confirmar que estava treballant en una pel·lícula a l'estudi, film que en aquell moment encara estava en les primeres etapes de desenvolupament, amb la història encara en procés. Va afirmar que estava "molt emocionada de jugar en aquest nou format de pel·lícula de 90 minuts". El 9 de desembre de 2020, la pel·lícula de Shi es va anunciar amb el títol Turning Red. Originalment estava previst que s'estrenés als cinemes l'11 de març de 2022 però, a causa de l'augment dels casos de la variant Òmicron del SARS-CoV-2, es va presentar directament a la plataforma Disney+ la mateixa data.

## Influències

Shi està influenciada per l'art del seu pare, ja que va ser el seu professor d'art mentre creixia. En una entrevista a Now Magazine, Shi va manifestar que a l'hora de crear Bao s'havia inspirat en les pel·lícules d'animació japonenes My Neighbors the Yamadas (1999) i El viatge de Chihiro (2001), produïdes totes dues per l'estudi Ghibli.
Shi diu que la majoria de les seves idees provenen de cultures específiques que l'envolten. Considera que el públic va començar a apreciar altres històries amb diferents referents culturals després de Sanjay's Super Team i Coco i creu que és important recórrer a diverses fonts i antecedents per dotar una pel·lícula de singularitat.

## Filmografia

Font:

### Llargmetratges

| Any | Títol original | Títol en català | Direcció | Guió | Guió il·lustrat | Altre | Notes |
| 2015 | Inside Out | Del revés | No | No | Sí | No | |
| 2015 | The Good Dinosaur | El viatge d'Arlo | No | No | Sí | No | |
| 2018 | The Incredibles 2 | Els increïbles 2 | No | No | Additional | No | |
| 2019 | Toy Story 4 | Toy Story 4 | No | No | Sí | Sí | Equip creatiu sènior |
| 2020 | Onward | Onward | No | No | No | Sí | Equip creatiu sènior |
| 2020 | Soul | Soul | No | No | No | Sí | Equip creatiu sènior |
| 2021 | Luca | Luca | No | No | No | Sí | Equip creatiu sènior |
| 2022 | Turning Red | Red | Sí | Sí | No | Sí | Equip creatiu sènior |
| 2022 | Lightyear | Lightyear | No | No | No | Sí | Equip creatiu sènior |

### Curtmetratges

| Any | Títol | Direcció | Guió | Guió il·lustrat | Altre | Notes |
| 2018 | Bao | Sí | Sí | Sí | No | |
| 2019 | Purl | No | No | No | Sí | Veu de les senyores d'oficina |
| 2019 | Kitbull | No | No | No | Sí | Story Trust de Rosana Sullivan |

## Premis i nominacions

Domme Shi va estar nominada l'any 2016 als Premis Annie en la categoria d'storyboarding en una producció de llargmetratges d'animació, per la seva feina a la pel·lícula Al revés. Dos anys més tard, el seu curtmetratge Bao va estar nominada al Premi Halfway dels International Online Cinema Awards i al Festival de Cinema de Tribeca al millor curt narratiu. Finalment, Bao va obtenir l'Oscar al millor curtmetratge d'animació el 2019.

## Referències

* ↑ Macabasco, Lisa Wong. «In Bao, Food for The Soul From Domee Shi, Pixar's First Female Director of a Short» (en anglès americà), 20-04-2018. Arxivat de l'original el 16 maig 2022.
* ↑ «Domee Shi draws inspiration for Bao | Sheridan Ovation». [Consulta: 22 març 2022].
* ↑ «In Pixar's First Female-Directed Short, A Dumpling Child Fills An Empty Nest» (en anglès). NPR.org.
* ↑ Barnes, Brooks «With ‘Turning Red,’ a Big Red Panda Helps Break a Glass Ceiling» (en anglès). The New York Times, 07-03-2022. ISSN: 0362-4331.
* ↑ Macabasco, Lisa Wong. «In Bao, Food for The Soul From Domee Shi, Pixar's First Female Director of a Short» (en anglès americà), 20-04-2018. Arxivat de l'original el 16 maig 2022.
* ↑ Knight, Chris «'Animation is filmmaking in slow motion': How Domee Shi made Bao, Pixar's latest must-see short» (en anglès). National Post, 15-06-2018.
* 1 2 Entzminger, Angela. «Ep. 003: Domee Shi – Pixar Story Artist» (en anglès americà). [Consulta: 22 març 2022].
* 1 2 3 4 Yan, Sophia. «Bringing a dumpling to life: Q&A with Domee Shi, Pixar director of ‘Bao’» (en anglès americà), 17-07-2018. Arxivat de l'original el 2018-10-29. [Consulta: 22 març 2022].
* 1 2 «How 'Bao' director Domee Shi stayed true to her 'weird' idea and created a specifically Asian story» (en anglès americà), 16-06-2018. [Consulta: 22 març 2022].
* 1 2 Liu, Karon «Pixar’s new animated short pays tribute to moms, Chinese food and Toronto» (en anglès). The Toronto Star, 12-06-2018. ISSN: 0319-0781.
* 1 2 Taylor |, Noah R. «Pixar Story Artist Domee Shi Interview» (en anglès americà), 15-06-2015. [Consulta: 22 març 2022].
* 1 2 «Life After Sheridan: Animator Domee Shi – Sheridan Sun». [Consulta: 22 març 2022].
* ↑ Zack, Jessica. «Pixar’s ‘Incredibles 2’ short preview ‘Bao’ powered by women — and food» (en anglès americà), 20-06-2018. [Consulta: 23 març 2022].
* ↑ «The Story Behind Bao, Pixar's Cutest Short Film Yet» (en anglès americà). [Consulta: 23 març 2022].
* ↑ Desowitz, Bill; Desowitz, Bill. «‘Bao’: Pixar Finally Welcomes Female Empowerment Into Its Shorts Program» (en anglès), 12-06-2018. [Consulta: 23 març 2022].
* ↑ Chai, Barbara. «She was one of the only women in the story room for ‘Inside Out.’ Now she’s the first woman to direct a Pixar short» (en anglès americà). [Consulta: 23 març 2022].
* ↑ «Domee Shi Will Be the First Woman to Direct a Pixar Short» (en anglès), 30-03-2018. [Consulta: 23 març 2022].
* 1 2 Grady, Constance. «The 2019 Oscars broke boundaries, especially for women of color» (en anglès), 24-02-2019. [Consulta: 23 març 2022].
* ↑ Grobar, Matt; Grobar, Matt. «The First Woman To Direct An Oscar-Contending Pixar Short, ‘Bao’s Domee Shi Is On Her Way To First Feature Project» (en anglès americà), 26-11-2018. [Consulta: 23 març 2022].
* ↑ Jackson, Angelique; Jackson, Angelique. «Chris Evans to Voice Buzz Lightyear in Pixar’s ‘Lightyear,’ Disney Announces ‘Encanto’ With Music by Lin-Manuel Miranda» (en anglès americà), 11-12-2020. [Consulta: 23 març 2022].
* ↑ Gartenberg, Chaim. «Pixar’s Turning Red asks "What if the Hulk turned into an adorable, giant red panda instead?"» (en anglès), 13-07-2021. [Consulta: 23 març 2022].
* ↑ «Toronto-raised Pixar director bows with Bao» (en anglès americà), 15-06-2018. [Consulta: 23 març 2022].
* ↑ «Domee Shi Facts for Kids». [Consulta: 23 març 2022].
* ↑ «First-Time Director Domee Shi Takes a ‘Bao’ in New Pixar Theatrical Short» (en anglès). [Consulta: 23 març 2022].
* ↑ Post, Pixar. «Pixar Announces 'Lightyear' – An Origin Story of the Human Buzz Lightyear – Coming Summer 2022». [Consulta: 23 març 2022].
* ↑ D'Alessandro, Anthony; D'Alessandro, Anthony. «Annie Awards Noms: ‘Inside Out’, ‘Anomalisa’, ‘Shaun The Sheep’, ‘Good Dinosaur’ & ‘Peanuts ‘ Up For Best Feature» (en anglès americà), 01-12-2015. [Consulta: 23 març 2022].